Salvadorlik syorfchi Ketrin Dias Ernandes mashg‘ulot vaqtida chaqmoq urishidan halok bo‘ldi. 22 yoshli sportchi Tokio Olimpiadasi saralash musobaqalariga tayyorgarlik ko‘rayotgan bo‘lgan. Foto: Getty Images Dario El Salvador nashrining xabar berishicha, voqea Salvadorning El-Tunko shahrida yuz bergan. Sportchi suvdan chiqayotganda uni chaqmoq urgan. Ernandes professional syorfchi va Salvador syorfing federatsiyasi prezidenti Xose Diasning singlisi bo‘lgan. Marhuma syorfchilar milliy reytingida 3-o‘rinni egallagan. Syorfing sport turini Olimpiada dasturiga kiritish haqidagi qaror Xalqaro Olimpiya qo‘mitasining 2016 yil avgustda o‘tgan 129-sessiyasida qabul qilingandi.